În sezonul 2006-07 a reintrat în circuitul naționalei. După o absență de 15 luni, a fost convocat să joace pentru echipa națională, împotriva Elveției, la 7 februarie 2007, într-un meci amical în Düsseldorf și câștigat de Germania cu 3-1. Într-un meci din preliminariile Campionatului European din 2008 împotriva Cehiei, a marcat două goluri în victoria nemților cu 2-1 și a adus calificarea Germaniei la EURO. La 11 octombrie 2008 Kurányi a fost lăsat în afara lotului de 18 pentru un meci împotriva Rusiei. După prima jumătate de oră, a plecat de la stadion în timpul jocului, și s-a întors la hotelul în care era cazată Germania. După acest incident, antrenorul echipei germane Joachim Löw a spus că nu-l va mai convoca pe Kurányi la echipa națională.